**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Коми Республикаса печать да юöр сетан агентство йылысь» Коми Республикаса Правительстволöн 2005 во тöвшöр тöлысь 28 лунся 8 №-а шуöмö вежсьöмъяс пыртöм йылысь да «Печать да юöр сетан Коми Республикаса агентство ведомство улö Коми Республикаса öткымын государственнöй учреждение сетöм йылысь» Коми Республикаса Правительстволöн 2005 во ода-кора тöлысь 31 лунся 141 №-а шуöм вынтöмöн лыддьöм йылысь**

Коми Республикаса Правительство шуис:

1. Пыртны «Коми Республикаса печать да юöр сетан агентство йылысь» Коми Республикаса Правительстволöн 2005 во тöвшöр тöлысь 28 лунся 8 №-а шуöмö татшöм вежсьöмъяс:

Коми Республикаса печать да юöр сетан агентство йылысь положениеын, мый вынсьöдöма шуöмöн (содтöд):

1. 8 пунктын:

а) 4 подпункт гижны тадзи:

«4) лöсьöдö да збыльмöдö урчитöм пöрадок серти печать да йöзöс юöртан, телерадиовещание, йöзöдан да полиграфия юкöнын уджалан да сöвмöдан планъяс да уджтасъяс;»;

б) 9 подпунктын «ведомствоувса организацияяслы» кывъяссö вежны «Коми Республикаса канму öтувъя предприятиеяслы, кодъяслысь уджсö котыртö да методическöя веськöдлö, ладмöдö, да Коми Республикаса канму учреждениеяслы, кодъяслысь збыльмöдö учредитысьлысь уджъяс да уджмогъяс (водзö – ведомствоувса организацияяс),» кывъясöн;

в) 15 подпункт гижны тадзи:

«15) оланпастэчас серти да аслас компетенция серти збыльмöдö канму öтувъя предприятиеяс уджöн котыртан да методическöй веськöдлöм, ладмöдöм да Коми Республикаса канму учреждениеяслöн учредитысьлысь уджъяс да уджмогъяс;»;

г) 16 подпунктын «ведомствоувса организацияяслы» кывъяссö вежны «Коми Республикаса канму учреждениеяслы, кодъяслысь учредитысьлысь уджъяссö да уджмогъяссö збыльмöдö Агентство» кывъясöн;

д) 23 подпункт гижны тадзи:

«23) Коми Республикаса канму могъяс вылö тöвар вайöм, уджъяс вöчöм, услугаяс сетöм вылö заказъяс йöзöдiгöн могмöдö донъяслöн да тöвар номенклатуралöн (услуга сикаслöн) мониторингöн, пасйöм заказъяслöн прогнозируйтöмöн, планируйтöмöн, бюджетируйтöмöн, контрактацияöн да администрируйтöмöн;»;

2) 12 пунктын:

6 да 7 подпунктъясын «ведомствоувса организацияяслы» кывъяссö вежны «Коми Республикаса канму учреждениеяслы, кодъяслысь учредитысьлысь уджъяссö да уджмогъяссö збыльмöдö Агентство» кывъясöн.

2. Лыддьыны вынтöмöн:

«Печать да юöр сетан Коми Республикаса агентство ведомство улö Коми Республикаса öткымын государственнöй учреждение сетöм йылысь» Коми Республикаса Правительстволысь 2005 во ода-кора тöлысь 31 лунся 141 №-а шуöм;

«Коми Республикаса Правительстволöн öткымын шуöмö вежсьöмъяс пыртöм йылысь» Коми Республикаса Правительстволöн 2008 во косму тöлысь 10 лунся 79 №-а шуöм дорö содтöдлысь 24-öд пункт.

Коми Республикаса Юралысь В. Гайзер

Сыктывкар

2011 вося косму тöлысь 11 лун

128 №

Вуджöдiс Коснырева Е.Г., 2409 пас